**ՀԻՄՆԱՎՈՐՈՒՄ**

**«ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ԴՊՐՈՑԱԿԱՆ ԵՎ ԱՆՀԱՏԱԿԱՆ ԲԱՂԱԴՐԻՉՈՎ ՍԱՀՄԱՆՎԱԾ ԱՌԱՐԿԱՆԵՐԻ ԾՐԱԳՐԵՐԻ ԵՎ ԽՄԲԱԿՆԵՐԻ ԵՐԱՇԽԱՎՈՐՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

1. **Միջոցառման իրականացման անհրաժեշտությունը և նպատակը.**

Իրավական ակտի ընդունման անհրաժեշտությունը բխում է «Հանրակրթության մասին» օրենքի 30-րդ հոդվածի 26.19-րդ կետի պահանջից։

Միջոցառման նպատակն է՝ հանրակրթական ուսումնական հաստատության դպրոցական և անհատական բաղադրիչով սահմանված առարկաների ծրագրերի և խմբակների երաշխավորման գործընթացի պատշաճ ապահովման իրավական հիմքի ստեղծումը:

**1.1. Կարգավորման ընթացիկ իրավիճակը և առկա խնդիրները.**

Հաշվի առնելով այն, որ հանրակրթության պետական նոր չափորոշչով նախատեսվել է հանրակրթական ուսումնական հաստատության կողմից դպրոցական և անհատական բաղադրիչով առարկաների սահմանում, որոնց ծրագրերն անհրաժեշտ է պետական ծրագրի տրամաբանությամբ երաշխավորելու, ուստի դրանք ենթակա են մասնագիտական կարծիքի հիման վրա երաշխավորման:

**1.2. Առկա խնդիրների առաջարկվող լուծումները.**

Խնդիրը լուծելու նպատակով մշակվել և ներկայացվել է հանրակրթական ուսումնական հաստատության դպրոցական և անհատական բաղադրիչով սահմանված առարկաների ծրագրերի և խմբակների երաշխավորման կարգը:

Սույն իրավական ակտի նախագծով կարգավորվում է հանրակրթական ծրագրեր իրականացնող ուսումնական հաստատություններում ուսումնական պլանների դպրոցական բաղադրիչով սահմանվող ուսումնական առարկաների ծրագրերի, ինչպես նաև ուսումնական խմբակների, ուսումնական նախագծերի ձևավորման, գործունեության և երաշխավորման հետ կապված հարաբերությունները:

1. **Միջոցառման իրականացումից ակնկալվող արդյունքը.**

Հանրակրթական ուսումնական հաստատության դպրոցական և անհատական բաղադրիչով սահմանված առարկաների և խմբակների ծրագրերը սահմանված կարգով կներկայացվեն մասնագիտական կարծիքի և կերաշխավորվեն գործածության:

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն

**«Հանրակրթական ուսումնական հաստատության դպրոցական և անհատական բաղադրիչով սահմանված առարկաների ծրագրերի և խմբակների երաշխավորման կարգը սահմանելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունումը պետական բյուջեի  ծախսերի ավելացում կամ եկամուտների նվազեցում չի նախատեսում:**